CELEX: 32015R2340
Language: bg
Date: 2015-12-15 00:00:00
Title: Регламент (ЕС) 2015/2340 на Комисията от 15 декември 2015 година за изменение на Директива 2009/81/ЕО на Европейския парламент и на Съвета по отношение на прилаганите прагове за процедурите за възлагане на поръчки (Текст от значение за ЕИП)

16.12.2015   
            
            
               BG
            
            
               Официален вестник на Европейския съюз
            
            
               L 330/14
            
         РЕГЛАМЕНТ (ЕС) 2015/2340 НА КОМИСИЯТА
   от 15 декември 2015 година
   за изменение на Директива 2009/81/ЕО на Европейския парламент и на Съвета по отношение на прилаганите прагове за процедурите за възлагане на поръчки
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/81/ЕО на Европейския парламент и на Съвета от 13 юли 2009 г. относно координирането на процедурите за възлагане на някои поръчки за строителство, доставки и услуги от възлагащи органи или възложители в областта на отбраната и сигурността и за изменение на директиви 2004/17/ЕО и 2004/18/ЕО (1), и по-специално член 68 от нея,
   като има предвид, че:
   
               (1)
            
            
               С Решение 94/800/ЕО (2) Съветът сключи Споразумението за държавните поръчки („споразумението“) (3). Споразумението следва да се прилага за всички договори за възлагане на поръчки на стойност, достигаща или превишаваща стойностите („прагове“), определени в споразумението и изразени като специални права на тираж.
            
         
               (2)
            
            
               Една от целите на директиви 2004/17/ЕО (4) и 2004/18/ЕО (5) на Европейския парламент и на Съвета е да се даде възможност на прилагащите ги възложители и възлагащи органи да изпълняват същевременно установените в споразумението задължения. За тази цел определените в същите директиви прагове за обществени поръчки, които попадат и в обхвата на споразумението, следва да се съгласуват, за да се гарантира, че равностойността им в евро, закръглена надолу до най-близките хиляда евро, отговаря на установените в споразумението прагове.
            
         
               (3)
            
            
               От съображения за последователност определените с Директива 2009/81/ЕО прагове следва да бъдат съгласувани с преразгледаните прагове, предвидени в член 16 от Директива 2004/17/ЕО.
            
         
               (4)
            
            
               Поради това Директива 2009/81/ЕО следва да бъде съответно изменена.
            
         
               (5)
            
            
               Мерките, предвидени в настоящия регламент, са в съответствие със становището на Консултативния комитет по обществени поръчки,
            
         ПРИЕ НАСТОЯЩИЯ РЕГЛАМЕНТ:
   Член 1
   Член 8 от Директива 2009/81/ЕО се изменя, както следва:
   
               1)
            
            
               в буква а) стойността „414 000 EUR“ се заменя с „418 000 EUR“;
            
         
               2)
            
            
               в буква б) стойността „5 186 000 EUR“ се заменя с „5 225 000 EUR“.
            
         Член 2
   Настоящият регламент влиза в сила на 1 януари 2016 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 декември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 216, 20.8.2009 г., стр. 76.
   
      (2)  Решение 94/800/ЕО на Съвета от 22 декември 1994 г. относно сключването от името на Европейската общност, що се отнася до въпроси от нейната компетентност, на споразуменията, постигнати на Уругвайския кръг на многостранните преговори (1986—1994 г.) (ОВ L 336, 23.12.1994 г., стр. 1).
   
      (3)  Споразумението е многостранно споразумение в рамките на Световната търговска организация. Целта на споразумението е взаимното отваряне на пазарите за държавни поръчки между подписалите го страни.
   
      (4)  Директива 2004/17/ЕО на Европейския парламент и на Съвета от 31 март 2004 г. относно координиране на процедурите за възлагане на обществени поръчки от възложители, извършващи дейност във водоснабдяването, енергетиката, транспорта и пощенските услуги (ОВ L 134, 30.4.2004 г., стр. 1).
   
      (5)  Директива 2004/18/ЕО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, услуги и доставки (ОВ L 134, 30.4.2004 г., стр. 114).